स्वामी ने कहा कि संसद सत्र के बाद वह यहां एक जनसभा में नामों का खुलासा करेंगे। उन्होंने कहा, ‘‘ लेकिन तब तक हो सकता है कि (प्रधानमंत्री) नरेंद्र मोदी उन्हें हटा दें, इसलिए मुझे वे नाम नहीं बताने होंगे।’’ कांग्रेस को ‘‘बेल गाड़ी’’ जैसा बताने की मोदी की हालिया टिप्पणी पर स्वामी ने कहा कि ‘ बेल गाड़ी’’ अब ‘‘तिहाड़ विहार’’ करने जा रही है। विपक्षी कांग्रेस पर निशाना साधते हुए स्वामी ने कहा कि ‘विकीलीक्स’ के मुताबिक 2006 में कांग्रेस अध्यक्ष राहुल गांधी अमेरिकी दूतावास गए थे और वहां अधिकारियों से कथित तौर पर कहा था कि उनकी पार्टी का निष्कर्ष है कि ‘‘हिंदू आतंक’’ लश्कर-ए-तैयबा से भी ज्यादा खतरनाक है।